Vita:2014-es Formula–1 világbajnokság

message: Megkérek minden annon és nem annon szerkesztőtrsamat aki az F-1 háza táján gyakran szerkeszt hogy addig amíg sehonnan sem derül ki hogy ki hol fog a 2014-es szezonban vezetni, addig ne írjuk már be se a Toro Rossosokat az osztrák energiaitalos bikásokhoz se Pastor Maldonadot a Williamshez. Várjuk meg az igazi híreket (és talán az idei szezon végét is a hitelességhez). Köszi! Adenes1995 a beszólás szabadsága 2013.augusztus 23. 20:26 CEST
replies: text: Csak forrással alátámasztatott adatok lehetnek a táblázatban, egyébként törölni kell őket. Ez jelen esetben azért fontos, mert jövőbeli eseményről is van szó, és a wikipédia nem találgatásokra van. Ha forrás nélküli adatot találsz, akkor töröld ki. --Tomcsy  üzenet 2013. augusztus 25., 00:37 (CEST)
Rendben. Eddig is ezt tettem és a jövőben is ezt teszem ha van rá időm, csak hát zavart és szóltam hogy mindenki lássa. Azért köszi hogy segítettél/segítesz!  Adenes1995 a beszólás szabadsága 2013.augusztus 25. 17:05 CEST
thread_title:  Pilóták, itt pilóták ott, és pilóták amott... 

message: A táblázatokban a kiesett, de rangsorolt versenyzők esetében a † jel használata már eleve furcsa, de szerencsétlen Jules Bianchi neve mellett látva már egyenesen morbid. Kéne szerintem találni helyette valami mást. --Puskás Zoli vita 2014. október 10., 17:16 (CEST)
replies: text: Ez valóban szerencsétlen egybeesés, de mivel ez évek óta így van, mondhatni gyakorlat (minden F1 versenyző, csapat és év szócikkében így jelöljük a 90%-ot teljesítőket), egy baleset miatt nem kéne rajta változtatni. Ez csak egy eredménytáblázat, a versenyző cikkében és az interneten úgy is lehet róla olvasni hogy mi van vele. Remélem szegény Bianchi felépül. Valóban morbidnak hat a kereszt, de még egyszer mondom, egy eset miatt ne változtassunk, hál' Istennek nem gyakori az ilyesmi, reméljük soha többet nem fordul elő. --XXLVenom999 vita 2014. október 10., 17:28 (CEST)

text: A jelöléssel én se értek egyet. Általában sem, függetlenül a mostani esettől, ez a kereszt egyszerűen nem méltó jelölés sehol sem. Alternatíva:, így néz ki: . Mellesleg azzal se értek egyet sok helyen, hogy csillagozunk meg jelölgetünk, még hivatkozás sincs rá, az olvasót meg elküldjük apróbetűzni, hogy keresse ki hogy mi az a jelölés, ahelyett hogy melléírnánk. --Tomcsy  üzenet 2014. október 10., 18:59 (CEST)
replies: text: :A másik lehetőség, hogy cseréljük le csillagra, az úgysem használatos a táblázatban (legalább ebben a cikkben) --Tomcsy  üzenet 2014. október 10., 19:16 (CEST)
replies: text: ::Nem értek egyet. A † jól bejáratott jelölés, az eszközleírós ötlet szerintem ide csúnya, ráadásul meg lehetne nézni, hogy a jelenleg egységes négyzetekből álló táblázat hogy nézne úgy ki... a csillaggal pedig a megjegyzéseket szoktuk jelölni, de nem az ilyen egységesen jelölhető, viszonylag gyakori eseteket. Nem kell minden aprócseprő dolgon fennakadni. A † tökéletsen elfér a négyzetben, egyébként sem túl feltűnő. Ha nektek egy ilyen apróságon muszáj lovagolni, akkor javaslom hogy Fangioig visszamenőleg az összes csapat, pilóta és szezon cikkében írogassátok át, mert én nem fogok vele pepecselni, az hétszentség. Csak szólok hogy több ezer lapról van szó, lesz vele egy kevés munka. ‑XXLVenom999 vita 2014. október 10., 19:23 (CEST)

text: ::Nem gondolom, hogy visszamenőleg mindent módosítani kell, amikor valamin változtatunk, ez nagyjából tényleg esélytelen is lenne. De azt se gondolom, hogy ha valamiről kiderül, hogy nem az igazi, akkor azt hagyománytiszteletből mindenáron változatlan formában meg kéne tartani. --Puskás Zoli vita 2014. október 10., 23:35 (CEST)

text: :: Pl.: 20 egyáltalán nem befolyásolná az oszlopszélességet, és még következetes is a kiesett versenyzők jelöléséhez viszonyítva. (Sablonba is tehető, hogy ne kelljen annyit gépelni.)

text: :: (Kicsit off) Az első futamánál a hn rövidítés mit jelent, mert azt sehol sem találom. --Puskás Zoli vita 2014. október 11., 00:02 (CEST)

text: :Nem tudom, ez a jelölés egy fokkal jobb, de én továbbra is a kereszt mellett vagyok, nem morbidságból, de valahogy már megszoktam, és szerintem egy táblázaton belül nem kéne ilyen eszközleírásoknak lennie. A keresztről sem kell feltétlen rögtön a halálra asszociálni. A hn pedig =helyezés nélkül ért célba, azaz olyan pilóta aki olyan lassú volt, hogy a futam leintésekor versenyben volt ugyan, és célba is ért, de annyi kör hátrányt szedett össze, hogy nem teljesítette a versenytáv 90%-át, így helyezését nem értékelhették. :) --XXLVenom999 vita 2014. október 11., 15:48 (CEST)
thread_title:  Kiesett, de rangsorolt versenyzők jelölése